Kerobia

Kerobia pop-rock estiloan aritzen den eta euskaraz abesten duen musika talde bat da, Iruñekoa (Nafarroa Garaia), 2001. urtearen amaieran sortua. Maketa bat kaleratu zuen 2003. urtean, eta baita sei disko ere: Kerobia (2004), Rose Escargot (2006), Materia organikoa eta gainerakoak (2008), Papera eta kartoia (2009), Ontziak (2010) eta Supernova (2012). 2014ko uztailaren 16an bere ibilbideari amaiera ematea erabaki zuen taldeak. Agur Kerobia 2021eko azaroaren 26an, Iruñeko Baluarte Jauregian eman zuen kontzertuan, taldeak oholtzetara bueltatuko zela jakitera eman zuen.

 Taldekideak 

Hauek dira 4 taldekideen izenak:
 Xabi Bandini (ahotsa eta gitarra).
 Mikel Zorrilla (bateria).
 Alberto Isaba (baxua).
 Mikel Isaba (teklatua).

 Taldearen historia 

Kerobia 2001eko abenduan jaio zen, Xabi Bandini, Mikel Zorrilla eta German San Martin elkartuta. 2003. urteko martxo arte hirukotetzat konposatu zituzten abestiak, baina orduan Karlos Ortiz baxu-jotzailea batu zitzaien. Urte horretan bertan grabatu zuten maketa eta Euskadi Gazteko maketa lehiaketako garaile izan ziren.

2004. urtean Kerobiak bere lehen lan luzea atera zuen, Kerobia izenekoa. Gor zigiluarekin egin zuten, eta Euskal Herri osoan harrera oso ona izan zuen. Urtebete osoz lana taula gainean defendatzen egon ondoren, bigarren lana prestatzen hasi ziren. Orduan, Karlos Ortizek taldea utzi eta Alberto Isabak hartu zuen baxua jotzearen ardura. Laukote berri honekin ekin zioten bigarren diskoa prestatzeari.

Bigarren diskoak Rose Escargot izena du eta 2006. urtean kaleratu zen, Gor zigilupean hau ere. Disko honekin lortu zuen taldeak Euskal Herriko pop eskaintzaren barruan sendotzea, bere estilo pertsonal eta landuarekin.

Osotara 100 kontzertu baino gehiago eman ondoren, hirugarren diskoaren prestakuntzari ekin zioten. Taldeak 2008ko apirilaren 15ean argitaratutako agiri baten esan zuenez,Kerobia.com: Taldeak SGAE utzi eta diskoa autoekoiztuko duenaren agiria. taldeak SGAEren parte izateari utzi eta hurrengo lanak ekoizpen propioan oinarrituta izango ziren, Interneten webgunearen bitartez eskuragarri utzita.

Horrenbestez, 2008ko apirilaren 29an webgunean doan deskargatzeko moduan aurkeztu zuten Materia organikoa eta gainerakoak, Kerobiaren hirugarren diskoa, trilogia baten parte izango dena. Lan honetarako German San Martinek taldea utzi zuen eta Mikel Isaba da orain teklatu jotzailea.

Etenaldi baten ondoren 2021ean bi disko berrirekin itzuli zen taldea, bigarrena gainera bikoitza.

 Diskografia 
 Maketa (2003)
 Zauriz betetako ura
 Denbora
 Gainezka
 Itsasoa
 Paradisua
 Astelehena
 Ertzetik
 Hutsunean

 Kerobia (2004, GOR)
 Belarrira Esan
 Oihukatu
 Zuen Tragediak
 Itsasoa
 Paradisua
 Maiatzak 6; ezinegona, Maiatzak 7; beldurra, Maiatzak 8; zurekin nago, ez dago beldurrik
 Garuna eta Gorputza
 Ertzetik
 Denbora
 Zenbait gela betetzeko, zorionaz zuretzako

 Rose Escargot (2006, GOR)
 Isburt
 Rose
 Esnatu naiz
 Maite zaitut, Tina
 Rose II
 Buruerahileen farola
 Izan ere
 Grabitatea, oxigenoa, maitasuna eta gure existentziarako beste zenbait baldintza
 Rose III (egunsenti berri baten epilogoa)
 Hiri ikusezinak
 +

 Materia organikoa eta gainerakoak (2008)
 Asteroideen antzokian artista eraila
 aurkitu dute
 eta telefono gorrian
 mezu bat zuretzako
 'Gauza sinesgaitzak ikusi ditut han kanpoan'

 Papera eta kartoia (2009)
 Oreka ezina zen indibiduo baten azken pentsamenduak
 Le monde est crue et j'ai été un connard
 Gris, triste, zoriontsu egun bat
 Nondik irtetzen da barrura
 Horma txurira hil da
 Esaldi sinple bat galdera handiegirako

 Ontziak (2010)
 Dena hasi zen bezala
 Amerika
 Agur Anna
 LRP 02 Jupiter misioa
 Suit Van Hollerman-en etze zaharkitua
 Berlgrado
 24ºko latitudean
 Asteroideek norabide zuzenean kolpatzen dute lurra
 Pozoina esne boteiletan edaten da

 Supernova (2012)
 Merkurio
 Birak
 Zure pangearen hitzaldi kartografikoa
 Pedro Espantosaren hiletak
 Anbar zatien metraila
 (galdetzen dut)
 Ihes egitea zer den
 Ontzi zeharrargia, eztia eta gure miseriak
 Supernova
 Nia estatua
 Las nubes de venus
 Let’s go to the funny misery
 Hiri setiatua ez zuten inbaditu
 (tundra)
 (inbasioak)

 Hilak (2021)
 Konbate grabitatorioa
 03 globo espaziala
 Oh! Juno
 Azken gatazka
 Europa
 Hurrengo maiatza
 Haize oihal beltzak hondoratutako Herriarentzat
 Gurekin (heroiaren Agurra)

 Kostelazioa/Hondakinak (2021)
 Tina txikia
 Madrid inbaditu genuen
 Mundu okerra
 Quiero
 Esnatu naiz (zuzenean Kafe Antzokian)
 Hil aurretik
 Bada ez bada
 Etsai perfektua
 Islada
 Isburt (zuzenean Kafe Antzokian)

 Kostelazioa (2021)
 Zure pangearen hitzaldi kartografikoa
 Aurkitu dute
 Izan ere
 Asteroideen antzokian artista eraila
 Birak
 Hiri ikusezinak
 Gris, triste, zoriontsu egun bat
 Esaldi sinple bat galdera handiegirako
 Le monde est cruel
 Agur Anna
 Itsasoa
 Amerika

 Sariak 
 Gaztea maketa lehiaketa: 2003

 Erreferentziak 

 Kanpo estekak 
 www.kerobia.com

Kategoria:Euskal Herriko pop musika taldeak
Kategoria:Iruñeko musika taldeak
Kategoria:2000ko hamarkadako musika taldeak
Kategoria:2010eko hamarkadako musika taldeak
Kategoria:2020ko hamarkadako musika taldeak
Kategoria:Gaztea maketa lehiaketaren irabazleak